Nyeste Skilderie af Kiøbenhavn, 1819-06-12
Europas Regjeringer burde maaskee være opmærksommere paa America, som et Svælg, der tidligen eller sildigen vil drage deres Befolkning til sig; thi Europa synes at være en Ager, der snart trænger til Hvile, og var Afstanden ikke saa stor, saa er der ingen Tvivl om, at jo mange Tusinde, især af dets sydlige Beboere, allerede for længe siden vare vandrede til den nye Verden, for at undgaae Conscription, Contribution og Taxation, Dog, vi ville lade en Engelskmand tale. Beviis paa, at Folk kunne finde deres Udkomme, i America, er den Sikkerhed, man der har mod Tyvene og den ubetydelige Spor paa offentlig Armod. De, som udsælge der Ulden- og Bomuldsvarer, kunne lægge dem ud paa offentlige Gader, uden at de behøve at sætte sig i Sikkerhed mod Tyvehaand. Til de Classer brittiske Undersaatter, som en Udvandring efter Forfatterens Formening vilde være gavnlig for, hører fremfor Alt det store Antal, som ere lænkede til deres Fædreneland og dets politiske System, der nedtrykker dem – de ganske Fattige. De ville ikke have været een Uge i America, førend de vilde finde stor Lettelse og Forbedring i deres Tilstand. Jstedetfor at være afhængige af Rumfordsk Suppe-Fordeling, af tilfældige Understøttelser fra Communerne, eller af et Fattighuses Tyran, vilde de, naar de vare føielige og arbeidsomme, kunne fortjene 4 1/2 til 6 1/2 Sk. (omtrent 15 Rbmk.) dagligen, i det mindste syv Gange om Ugen faae Kjød at spise, og ikke kjende Nogen, som de maatte frygte for. Den anden Classe vilde være de mekaniske Arbeidere, der forfærdige Gjenstande, som høre til de første Fornødenheder, hvorfra dog maa undtages Arbeiderne i de brittiske Uld- og Bomuldsmanufacturer. Men for dem, hvis Fortjeneste er i Engelland under 30 Shill. (omtrent 12 Rbd.) ugentligen, eller hvis Forretninger ere uvisse, saa at de med al deres Sparsomhed og Arbeidslyst ikke kunne bringe det saavidt, at de kunne lægge Noget op for slette Tider, især naar de have Familie, vil Udvandringen til America, fra Jndkomstens Side, være fordeelagtig, endskiønt Kredsen af deres Aands nydelse ikke vil udvides. Næst dem kan man regne hertil den Classe af smaa Forpagtere, der neppe kunne tilveiebringe deres nødvendige Livsfornødenheder, naar saadanne Folk, efter kun at have udredet Overfartsomkostningerne, have 100 Pund i reen Formue, tilbyder America langt fordeelagtigere Udsigter end Storbritannien. Den vil en saadan Familiefader see sig befriet fra en Byrde af Bekymringer, der trykker ham, og lamme hans Aand og Legeme paa en Maade, som han, først efter at have afrystet denne Byrde i den ny Verden, ret formaaer at bedømme.""Den til America Udvandrende maa ikke vente at finde – et huusholdersk, reenfærdigt Folk ikke et selskabeligt og høimodigt Folk – ikke paa udvidede Jdeer rigt Folk – ikke et Folk af liberale Meninger, som man kan meddele sine Tanker fri som Luften – ikke et Folk, som vil Frihedsforsvarerne i Europa vel - ikke et Folk, som forstaaer sig paa Frihed efter dens Oprindelse og Princip – ikke et Folk, som har et rigtigt Begreb om Ordet Ære og Ædelmodighed. Men paa den anden Side vil han finde et Land i Besiddelse af de største politiske Fordeele – et Folk, der høster den fulde Afgrøde af sine egne Arbeider – et Folk, som ikke svarer Tiende og ikke uden Jndsigelse betaler høie Afgivter -et Folk med en liden Nationalgield – et Folk, uden Spioner og Angivere – et Folk, uden staaende Hær – et Folk i Besiddelse af et overordentlig stort Land, der taaler Forøgelsen af mange Millioner Jndbyggere; – et Folk endeligen, der hurtigen stiger i Nationalrigdom og Storhed. – Den politiske Patriarch, Expræsidenten Adams hele Huusholdning bestaar af omtrent 8 Værelser, to qvindelige og to mandlige Tjenestefolk, 3 Heste og en aaben Vogn. Hvilken Contrast viser herimod Huusholdningen og Jndretningen af en engelsk Statsmand eller Prinds af Huset. Hvilken Lære fremstiller her ikke America. Der gives her nu ikke færre end tre Cincinnater. - Denne Stats hurtige og mageløse Fremskriden, giver Verden i Almindelighed en stor politisk Lære. Det viser, at et Folk, naar dets Kilder og Magt ere aabnede og anvendte ved et fra Folket selv udgaaet System, ikke ved Jndretninger, hvis eneste Anbefaling er deres Alder, tilbagetrænges og indskrænkes, og ikke tvinges til at understøtte et System, der unddrager Borgerne den dem tilkommende Løn for deres Vindskibelighed.